ჯეიმს დევიდ ფორბსი

ჯეიმს დევიდ ფორბსი (ინგლ. James David Forbes; დ. 20 პირელი, 1809, ედინბურგი, შოტლანდია — ღ. 31 ქირსეთუთა, 1868, ბრისტოლი, ინგლისი) — შოტლანდიარი ფიზიკოსი დო გლაციოლოგი, ნამუშ ომენცარე ინტერესეფიშ სფერო რდჷ თერმული კონდუქცია დო სეისმოლოგია.

ბიოგრაფია
ჯეიმს დევიდ ფორბსიქ დებადჷ 1809 წანაშ 20 პირელს, შოტლანდიაშ ნოღა ედინბურგის. გურაფულენდჷ ედინბურგიშ უნივერსიტეტის. გურაფაშ თებაშ უკულ, 1833-1860 წანეფს, მუშენდჷ ედინბურგიშ უნივერსიტეტიშ ნატურფილოსოფიაშ პროფესორო. 1860-1868 წანეფს იმუშუ სენტ-ენდრიუშ უნივერსიტეტის ხოლო. 1836-1844 წანეფს ფორბსიქ გჷმაბჟინუ მენცარული ნახანდი "სიტიბაშ რკვიებაშ გეშა". 1846 წანაშე ფორბსიქ დიჭყჷ სიტიბაშ რკვიება ექსპერიმენტალურო. 1840-იან წანეფშე ფორბსიქ დეინტერესჷ ჯიშთეფით. ჯიშთეფიშ მენცარული რკვიებაშ გეშა იდჷ შვეიცარიაშა, ნორვეგიაშა სოდეთ ჯიშთეფიშ სტრუქტურას დო ბაძაძეფს ირკვიენდჷ. ფორბსი მოღალენდჷ გეოლოგიაშ დარგის ხოლო. ფორბსის უღუ ნაჭარეფი თერმული წყუეფიშ დო ვულკანეფიშ გეშათ ხოლო. ჯეიმს დევიდ ფორბსი რდჷ ედინბურგიშ ომაფე ჯარალუაშ დო ლონდონიშ ომაფე ჯარალუაშ მაკათური. 1838 წანას ლონდონიშ ომაფე ჯარალუაქ ფორბსის გინოჩჷ რუმფორდიშ მენდალი დო 1843 წანას ომაფე მენდალი. 1842 წანას ფორბსიქ გიმიგონჷ სეისმოგრაფი. ფორბსიქ ღურუ 1868 წანაშ 31 ქირსეთუთას, ინგლისიშ ნოღა ბრისტოლს. ნთხორილი რე ედინბურგიშ დინიშ სასაფლას. ჯეიმს დევიდ ფორბსიშ ჯოხონობაშ რე ართ-ართი წყარმალუ დო ართ-ართი ჯიშთი ახალი ზელანდიას.

გიშნაგორა პუბლიკაციეფი

რესურსეფი ინტერნეტის
 ჯეიმს დევიდ ფორბსი ენციკლოპედია ბრიტანიკას

კატეგორია:შოტლანდიარეფი
კატეგორია:შოტლანდიარი ფიზიკოსეფი
კატეგორია:შოტლანდიარი გლაციოლოგეფი
კატეგორია:დუნაბადი 1809
კატეგორია:ნაღურა 1868